Transformers

Transformers inggih punika waralaba médhia misuwur babagan robot alien fiksi ingkang dipundamel kaliyan Hasbro. Transformers asalipun saking planit Cybertron, lan gadhah kalih golongan. Setunggal inggih punika golongan heroic Autobots ingkang dipunpandhegani kaliyan Optimus Prime/Rodimus Prime lan grup utawi golongan ingkang awon Decepticons ingkang dipunpandhegani kaliyan Megatron/Galvatron. Transformers saged gantos dados wewujudan kathah ingkang wonten ing bumi, kados montor mabur, kéwan, lan piranti elektronik modern (tuladhanipun handphone lan CD player). Semboyan Transformers ingkang paling misuwur inggih punika: More Than Meets the Eye kaliyan Robots in Disguise. Sedaya seri kaliyan franchise Transformers ingkang sapunika wonten inggih punika sekuel ingkang basisiipun saking versi asli taun 1984. Wiwitanipun Generasi 1 (1984-1992) Generasi 1 (G1) punika serial kawitan Transformers ingkang dipunrilis ing taun 1984. Sejatosipun basis asli Transformers inggih punika serial dolanan saking Jepang ing taun 1970-an, Microman lan Diaclone. Hasbro lajeng saged tumbas hak paten saking Diaclone Toys, lan lajeng nyade sepalih hak-ipun dhateng Takara saking Jepang. Saderengipun Jim Shotter lan Dennis O’Neil dipunpecat saking Hasbro, kamangka piyambakipun ingkang sampun gadhah jasa damel robot Autobots, Optimus Prime. Konsep utami saking G1 inggih punika pertarungan abadi antawisipun Autobots ingkang dipunpandhegani Optimus Prime mungsuh Decepticons ingkang dipunpandhegani Megatron. Nalikanipun transformers taksih gelut ing luar akasa, pesawat (The Ark lan The Nemesis) dipuntarik kaliyan gaya gravitasi Bumi, lan pungkasanipun mandhap ing Bumi ing jaman pra-sajarah, sadèrèngipun pungkasanipun Transformers kasebat bangkit malih ing taun 1984. Pranala njawi Situs resmi Transformers Hasbro Teletraan I – Transformers Wiki Transformers World 2005 The Seibertron – Situs unofficial Arsip-arsip sejarah Transformers Archived 2009-07-14 at the Wayback Machine. TFormers Situs unofficial kolektor Transformers Dunia Transformers ing Web Sejarah Transformers ing Inggris Cathetan suku